is is is is en en is is is is de is is is is is is is is is is is is is is is is is is hu hu gl en pt da pt is is is is tr en is en is en en is cs is cs cs is de it it it it is it it it ca it is it it es it de is pt ca de it it is it it it de it is is is is is is is en en is is da is is is is is de de is id is is is nb en is is is is pt en is is is en is is fr is en is is en is ca en sv es cs nb is is is en cs is de en es
Hreinsun og umhirða | Reykjavíkurborg
Reykjavíkurborg sér um hreinsun og þvott á götum, bílastæðum við götur og skóla, og á gönguleiðum. Jafnframt hreinsun á rusli á hluta skólalóða og grassvæðum í götunánd.
Vorhreinsun fer fram í öllum hverfum þegar svæði koma forug undan snjó eftir hálkueyðingu vetrarins. Farin er ein yfirferð, þvottur og sópun, á húsagötum, stofnbrautum, tengi- og safngötum og gönguleiðum.
Við sumarhreinsun eru hverfi hreinsuð með meiri natni. Farnar eru tvær yfirferðir á sópun á götum og gönguleiðum og einn þvottur á götum.
Að hausti fer fram ein umferð af sópun á götum og gönguleiðum til að viðhalda góðu ástandi eftir að laufblöð eru byrjuð að falla.
Á veturna fer fram sópun eftir þörf og aðstæðum.
Á tímabilinu 15. apríl - 15. nóvember er miðbærinn hreinsaður að morgni frá kl. 4:00 til 8:00 alla virka daga og frá kl. 6:00 til 9:00 um helgar. Miðbærinn er sápuþveginn að meðaltali aðra hverja viku. Tjarnarbakki er hreinsaður vikulega. Sápuþvottur er framkvæmdur í samráði við eftirlitsmann að meðaltali aðra hverja viku með samþykktu hreinsiefni. Sápuþvottur kemur í staðinn fyrir vikulegan eða daglegan þvott eftir því sem við á.
Reynt er að hreinsa þannig að truflun á umferð sé eins lítil og hægt er. Sérstaklega er bent á hættu við hreinsun götukanta við miðeyjar, stofnbrautir og tengigötur, þar sem bílsópar þurfa að aka á móti umferð, svo og við eyjar á gatnamótum. Einnig í safngötum og húsagötum þar sem bílum er helst lagt. Í húsagötum er hreinsun skipulögð fyrirfram, til dæmis með því að setja upp merkingar sem gefa til kynna fyrirhugaða hreinsun á ákveðnum tíma, með ósk um að bílum sé ekki lagt á þeim tíma.
Til verksins eru notuð sérútbúin vélknúin tæki:
2 götusópar með háþrýstisugu,
stofnbrautir sem eru þjóðvegir innan höfuðborgarinnar,
tengigötur sem tengja saman hverfi borgarinnar,
safngötur sem safna umferð innan hvers hverfis og beina út á tengigötur og stofnbrautir.
Hverfi 2: Vesturbær, án hverfis 1 (Miðbæjar), að Kringlumýrarbraut, sem er meðtalin. Undanskilið er: Öskjuhlíð og flugvallarsvæði, kirkjugarðar við Suðurgötu og í Fossvogi, Klambratún, Hljómskálagarður, Arnarhóll og hafnarsvæðið.
Hverfi 3: Austurbær frá Kringlumýrarbraut að Elliðaám. Reykjanesbraut að Stekkjarbakka er meðtalin. Undanskilið er: Laugardalur og hafnarsvæðin.
Hverfi 4: Breiðholt, Reykjanesbraut frá Stekkjarbakka að Breiðholtsbraut, Ártúnsholt, Árbær, Selás og Norðlingaholt.
Hverfi 5: Grafarvogur, Borgarholt, Staðahverfi og Grafarholt, auk iðnaðarhverfis á Ártúnshöfða og Rauðavatnssvæði. Einnig Gufuneskirkjugarður og nýtt hverfi við Úlfarsfell.
Við viljum gjarnan fá ábendingar um það sem betur má fara. Þú getur sett inn ábendingu og upplýsingar í ábendingakerfið okkar >>> SETJA INN ÁBENDINGU <<< eða hringt í þjónustuver Reykjavíkurborgar, Borgartúni 12 - 14,  í síma 4 11 11 11. Starfsmenn þar færa þá ábendingu inn í kerfið.  Opið kl. 8:20 - 16:15 alla virka daga. Netfang: upplysingar@reykjavik.is. Hverfastöðin að Stórhöfða 9 hefur umsjón með hreinsun gatna og göngustíga.
Hreinsun gatna og gönguleiða
Afnot af borgarlandi og framkvæmdaheimildir
Trjágróður út fyrir lóðarmörk
Tökum þátt og tínum rusl
Borgarvefsjá - lifandi landakort
Þarfnast þessi síða lagfæringar?
Ef þú vilt koma einhverju á framfæri sem varðar innihald síðunnar: *
Reikningsdæmi * 16 + 1 =
Láttu vita um það sem þarf að lagfæra.
Þjónustuverið er opið frá 8:20-16:15 alla virka daga
4 11 11 11
Sími: 4 11 11 11
Fax: 4 11 11 69
Borgartún 12-14, 105 Reykjavik
Alla daga frá kl. 08:20-16:15
mánudag – föstudag 08:20 – 16:00
Tjarnargata 11, 101 Reykjavík
mánudag - föstudag 08:00-20:00
Facebook YouTube Twitter Instagram